text: Sønderjyder på vej til Afrika med ebola-hjælp
  12 november 2014 kl. 06.18
  Som en del af den internationale kamp mod udbredelsen af ebola i Sierra Leone er Beredskabsstyrelsen onsdag i gang med at laste 55 tons materiel til brug i en nødlejr. Flyet letter i aften fra Billund med udstyr og folk fra Beredskabscenter Haderslev.
  Udstyret skal bruges til opbygning af en indkvarteringslejr og to isolationsenheder til Sierra Leone i Vestafrika. Materiellet skal bruges af internationalt sundhedspersonale, som behandler ebolasmittede i landet.
  Beredskabsstyrelsen har i forvejen mandskab i Sierra Leone og sender nu yderligere syv personer af sted fra styrelsens operative beredskabscentre i Hedehusene, Herning, Haderslev og Allinge samt fra Beredskabsstyrelsens Tekniske Skole i Tinglev. Ud over at etablere de nye indkvarteringsfaciliteter skal mandskabet drive indkvarteringslejren.
  Beredskabsstyrelsens deltagelse finansieres af midler fra Udenrigsministeriet. Med den nye mission vil i alt 13 medarbejdere og frivillige fra styrelsen være udsendt til Sierra Leone.
  Hør sektionsledeer i Beredskabstyrelsen Brian Thøste Christensen om opgaven. (Varighed: 0.43 min.)
  Læs om opgaven på Beredskabsstyrelsens hjemmeside:
  